**ANEXA 11 | Annex 11**

## PROCEDURA DE ALOCARE A UNOR LOCURI DOCTORALE REZERVATE CU FINANȚARE DE LA BUGET, CU BURSĂ

**Aspecte generale**

Dacă nu se specifică explicit altfel, perioada de raportare pentru toți indicatorii este activitatea din ultimii trei ani calendaristici premergători analizei.

NB. De exemplu, rezultatele obținute în 2021, 2022 și 2023 pentru admiterea din septembrie 2024.

Locurile de doctorat vacante, cu finanțare de la buget și cu bursă individuală sunt rezervate (atribuite cu prioritate) conducătorilor de doctorat care ating pragul superior de performanță **la cel puțin unul dintre cele cinci criterii** C1, C2, C3, C4 sau C5, precum și îndeplinirea următoarelor criterii formale:

* au cel puțin un loc vacant la doctorat și depun o solicitare expresă, cel târziu până la finalul lunii aprilie din anul calendaristic în care are loc admiterea, însoțită de o fișă de auto-evaluare, cu sublinierea indicatorilor critici îndepliniți și a celorlalte punctaje obținute;
* trasnmite tematica propusă pentru teza de doctorat pentru fiecare loc vacant la admiterea din acel an și transmite alte materiale solicitate care să asigure informarea/promovarea posturilor vacante coordonate și selecția transparentă a doctoranzilor, în limba română și limba engleză.

În cazul în care numărul de coordonatori eligibili este mai mare decât numărul de locuri doctorale cu finanțare de la buget și bursă individuală disponibile, se acordă prioritate candidaților care îndeplinesc pragul superior la C3 și C4, iar al doilea criteriu de departajare va consta în punctajul total obținut prin însumarea punctajelor de la cele cinci criterii și ordonarea descrescătoare a coordonatorilor eligibili, în limita burselor disponibile.

În cazul în care numărul de coordonatori eligibili este mai mic decât numărul de burse disponibile, toți conducătorii eligibili vor primi câte un loc bugetat cu bursă, iar coordonatorii care îndeplinesc cel puțin trei indicatori critici din cei cinci pot solicita două locuri cu bursă și finanțare de la buget. Bursele rămase nedistribuite sau nerezervate se vor distribui la nivelul școlilor doctorale pentru a fi alocate pe baza metodologiei proprii a școlii doctorale, în baza unei alocări realizate pe școli doctorale la nivel de CSUD.

Locurile cu finanțare de la buget și cu bursă, alocate nominal conducătorilor de doctorat, dar rămase neocupate la finalul procesului de admitere sunt redistribuite cu prioritate în cadrul școlilor doctorale de care aparțin conducătorii de doctorat respectivi.

Un număr de 10 locuri cu finanțare de la buget și bursă sunt rezervate în fiecare an pentru studenții doctoranzi **care vor fi admiși** la studii doctorale în cotutelă (criteriul C4), prioritate având cotutele din cadrul Alianței UNITA, în anul pentru care se organizează admiterea. Eventualele locuri rămase nedistribuite vor fi alocate cu prioritate conducătorilor de doctorat eligibili, conform Anexei 11, care nu au beneficiat de rezervarea unui loc bugetat, cu bursă.

De asemenea, se vor acorda, burse speciale și scutirea taxei de școlarizare, pentru cele mai bune 10 aplicații internaționale la studii doctorale în cadrul UVT, printr-o procedură independentă de Anexa 11.

**C1. Performanță științifică**

Prag superior de performanță: minimum 3 publicații (tip *article* sau *review*) WoS încadrate Q1 conform celui mai recent AIS, în calitate de autor sau co-autor (în perioada raportată).

Explicație/Ilustrație: AIS Q1 conform celui mai recent JCR (Journal Citation Reports). Dacă o revistă este încadrată în mai multe categorii Web of Science se alege categoria cu încadrarea cea mai favorabilă candidatului (cu precizarea categoriei WoS respective).

|  |  |  |
| --- | --- | --- |
| Indicatori punctați | UM | Puncte |
| I1.1. Trei publicații (*article* sau *review*) indexate în WoS, Q1 conform AIS | Prag îndeplinit | 10 |
| I1.2. Îndeplinirea standardelor minimale CNATDCU de abilitare/profesor | Persoană | 5 |
| I1.3. Publicație suplimentară indexată în WoS, Q1 conform AIS | Publicație | 4 |
| I1.4. Publicație indexată în WoS, Q2 conform AIS | Publicație | 2 |
| I1.5. Publicație indexată în WoS (Q3 sau Q4) sau Scopus | Publicație | 1 |
| I1.6. Publicații încadrabile ca *Highly Cited Paper* sau *Hot Paper -* Bonus (publicații indexate WoS în perioada monitorizată) | Publicație | 2 |

\* Pentru domeniile doctorale artistice, o publicație WoS Q1 conform AIS poate fi echivalată cu o manifestare/festival/concurs organizat la nivel internațional de vârf, iar o publicație WoS Q2 conform AIS poate fi echivalată cu o manifestare/festival/concurs organizat la nivel internațional. Încadrarea acestor rezultate în categoria internațional de vârf, respectiv internațional se face în baza încadrării realizate prin metodologia CNFIS în vigoare la data analizei.

**C2. Mediu propice cercetării performante**

Prag superior de performanță: minimum 1 grant de cercetare aflat în etapa de contractare sau de derulare la momentul realizării analizei, în calitate de director de proiect sau de responsabil partener UVT, în cadrul căruia sunt finanțate poziții pentru doctoranzi sau cercetători postdoctorali de asistenți de cercetare / CS III în echivalent cumulat de minimum 1 poziție FTE (normă întreagă) pentru cel puțin 12 de luni (ruta A) sau minimum 0,5 FTE (jumătate de normă) pentru cel puțin 24 de luni (ruta B).

Explicație / ilustrație: Conducătorul de doctorat are în derulare un grant Tinere Echipe în calitate de director de proiect și are în echipă prevăzute două poziții de asistenți de cercetare / doctoranzi, fiecare cu 2 ore zi (0,25 FTE) pentru 24 de luni, ceea ce înseamnă un total cumulat de 0,5 FTE pentru 24 de luni (criteriu îndeplinit conform rutei B).

|  |  |  |
| --- | --- | --- |
| Indicatori punctați | UM | Puncte |
| I2.1. Director proiect cercetare / responsabil partener UVT, cu minimum 1 FTE/12 luni sau minimum 0,5 FTE/24 luni poziții pentru doctoranzi / cercetători postdoctorali din UVT | Prag îndeplinit | 10 |
| I2.2. Doctorand(-zi) ai coordonatorului de doctorat sunt angajați în granturi coordonate de alți colegi, cu minimum 1 FTE/12 luni sau minimum 0,5 FTE/24 luni poziții pentru doctoranzi / cercetători postdoctorali din UVT | Grant | 8 |
| I2.3. Director proiect de cercetare, fără a atinge pragul I2.1 | Grant | 5 |
| I2.4. Doctorand(-zi) ai coordonatorului de doctorat sunt angajați în granturi coordonate de alți colegi, fără a atinge pragul I2.2 | Grant | 4 |
| I2.5. Grant suplimentar, altul decât cele punctate la I2.1 sau I2.2 | Grant | 10/5 |
| I2.6. Bonus pentru I2.1, I2.2 sau I2.3 dacă directorul de grant este și conducătorul științific, respectiv mentorul pentru cel puțin un doctorand, respectiv, după caz, cercetător postdoctoral angajat în proiect. | Grant | 2 |
| I2.7. Asigură resursele financiare din granturile atrase / alte surse externe UVT, un stagiu de perfecționare în străinătate pentru doctoranzi aflați în coordonare cu durata de cel puțin două săptămâni | Doctorand/Stagiu | 2 |
| I2.8. Asigură resursele financiare din granturile atrase / alte surse externe UVT, pentru participarea doctoranzilor cu prezentări orale (2p), respectiv postere (1p) la conferințe internaționale | Doctorand/lucrare | 2/1 |

**C3. Capacitate de coordonare doctoranzi**

Prag superior de performanță: minimum 3 publicații (tip *article* sau *review*) în care doctoranzii coordonați de conducătorul de doctorat evaluat au calitatea de autor principal (prim autor sau autor corespondent) în reviste Web of Science din zona Q1, conform celui mai recent AIS (în perioada raportată).

Explicație / ilustrație: O publicație care îndeplinește atât condiția de a fi inclusă în I1.1 sau I3.1, sau condiția de a fi inclusă în I1.3 sau I3.3 poate fi încadrată la un singur indicator, la alegerea conducătorului de doctorat. Prin urmare, dacă o persoană are trei publicații WoS în zona Q1 conform AIS, realizate împreună cu doctoranzii săi, le poate trece fie la I1.1, fie la I3.1.

|  |  |  |
| --- | --- | --- |
| Indicatori punctați | UM | Puncte |
| I3.1. Trei publicații (*article* sau *review*) indexate în WoS, Q1 conform AIS | Prag îndeplinit | 10 |
| I3.2. Nu are niciun student-doctorand exmatriculat în perioada analizată | Persoană | 4 |
| I3.3. Publicație suplimentară față de I3.1 indexată în WoS, Q1 conform AIS | Publicație | 4 |
| I3.4. Publicație suplimentară față de I3.1 indexată în WoS, Q2 conform AIS | Publicație | 2 |
| I3.5. Publicație suplimentară față de I3.1 indexată WoS Q3/Q4 sau Scopus | Publicație | 1 |
| I3.6. Număr doctoranzi coordonați care au primit titlul de doctor în perioada analizată | Doctor | 2 |
| I3.7. Număr cercetători postdoctorali coordonați cu succes (cu atingerea indicatorilor de rezultat la finalul stagiului postdoctoral) | Cercetător postdoctoral | 2 |

\* Pentru domeniile doctorale artistice, o publicație WoS Q1 conform AIS poate fi echivalată cu o manifestare/festival/concurs organizat la nivel internațional de vârf, iar o publicație WoS Q2 conform AIS poate fi echivalată cu o manifestare/festival/concurs organizat la nivel internațional. Încadrarea acestor rezultate în categoria internațional de vârf, respectiv internațional se face în baza încadrării realizate prin metodologia CNFIS în vigoare la data analizei.

\*\* Pentru domeniile umaniste și vocaționale, o publicație WoS Q1 conform AIS poate fi echivalată cu o publicație WoS indexată SCIE, SSCI sau AHCI, iar o publicație WoS Q2 conform AIS poate fi echivalată cu o publicație WoS ESCI sau Scopus.

Pentru calculul mediei se iau în calcul doar publicațiile din perioada raportată ale doctoranzilor care au susținut public teza de doctorat sau care au susținut cu succes teza de doctorat în comisia de îndrumare în perioada de raportare (2021-2023).

Pentru calculul valorilor absolute se iau în calcul toate publicațiile doctoranzilor din perioada raportată, atât a celor care au finalizat, cât și a celor aflați în stagiul doctoral / prelungirea studiilor doctorale, cu condiția ca acestea să fie ulterioare admiterii la doctorat.

Se iau în calcul doar publicațiile indexate WoS, inclusiv cele cu statut online first / early access.

Pragul superior I3.1. poate fi îndeplinit și prin intermediul a două rute alternative (cu echivalările posibile din zona științelor umaniste / domeniilor vocaționale):

* minimum 6 publicații (tip *article* sau *review*) în care doctoranzii în care doctoranzii coordonați de conducătorul de doctorat evaluat au calitatea de autor principal (prim autor sau autor corespondent) în reviste Web of Science din zona Q1 sau Q2, conform celui mai recent AIS;
* o medie de minimum două publicații (tip *article* sau *review*) per doctorand (minimum doi doctoranzi) în reviste Web of Science din zona Q1 sau Q2, conform celui mai recent AIS.

**C4. Internaționalizare**

Prag superior de performanță: minimum 1 doctorat coordonat în cotutelă internațională, în care are calitatea de conducător științific principal.

|  |  |  |
| --- | --- | --- |
| Indicatori punctați | UM | Puncte |
| I4.1. Minimum 1 doctorand coordonat în cotutelă internațională, în derulare la momentul realizării analizei sau care a susținut public teza de doctorat în ultimii trei ani, în calitate de coordonator principal sau cotutelă realizată cu succes pentru admiterea în curs. | Prag îndeplinit | 10 |
| I4.2. Doctorand suplimentar conform I4.1 | Doctorand | 10 |
| I4.3. Doctorand coordonat în cotutelă internațională, în derulare la momentul realizării analizei sau finalizat în anul anterior evaluării, în calitate de coordonator secundar | Doctorand | 5 |
| I4.4. Includerea în comisia de îndrumare și integritate academică pentru un doctorand coordonat a unui cadru didactic / cercetător din străinătate | Comisie | 2 |
| I4.5. Coordonarea unui doctorand internațional (nu are cetățenie română) | Doctorand | 2 |
| I4.6. Includerea a cel puțin unui co-autor din străinătate în publicațiile Web of Science sau Scopus realizate de doctoranzi în perioada analizată | Publicație | 2 |
| I4.7. Redactarea tezei de doctorat de către doctoranzii aflați în coordonare într-o limbă de circulație internațională | Teză | 1 |
| I4.8. Bonus pentru cotutele derulate în cadrul Alianței UNITA | Cotutelă | 5 |

\* Punctajul acordat pentru I4.1 se acordă o singură dată per doctorand, nefiind punctat pentru același doctorand în anii următori.

**C5. Impact economic sau societal**

Prag superior de performanță: minimum 1 doctorat coordonat printr-un grant doctoral finanțat integral de către un agent economic, instituție publică sau alt actor social și pe o tematică convenită de comun acord cu aceștia, în baza unui parteneriat prealabil între UVT și terț.

Explicație / ilustrație: Un doctorand coordonat a avut în admiterea din anul trecut o temă de doctorat convenită în prealabil între conducătorul științific și o companie multinațională din Timișoara, iar activitatea doctorală este finanțată de către compania respectivă într-un cuantum cel puțin egal cu veniturile obținute dintr-un grant doctoral cu bursă finanțat de la bugetul de stat.

|  |  |  |
| --- | --- | --- |
| Indicatori punctați | UM | Puncte |
| I5.1. Minimum 1 doctorat în derulare la momentul realizării analizei sau care a susținut public teza de doctorat în ultimii trei ani, finanțat integral de către un agent economic, instituție publică sau alt actor social și pe o tematică convenită de comun acord cu aceștia, în baza unui parteneriat prealabil între UVT și terț | Prag îndeplinit | 10 |
| I5.2. Doctorand coordonat printr-un grant finanțat de către un agent economic în derulare la momentul realizării analizei sau finalizat în ultimii trei ani, a cărui valoare finanțată este mai mică decât cea solicitată la I5.1, dar fără a fi mai mică decât triplul taxei de studii doctorale în vigoare. | Doctorand | 5 |
| I5.3. Doctorand suplimentar care îndeplinește condițiile de la I5.1 | Doctorand | 10 |
| I5.4. Cerere de brevet depusă la nivel internațional/național de către doctorandul supervizat și/sau conducătorul științific, cu afiliere UVT | Cerere | 6/3 |
| I5.5. Alt tip de rezultat (altul decât publicații sau cereri de brevet) realizate de către conducătorul științific și/sau doctorand(-zi) coordonați cu valoare comercială sau educațională explicită (de exemplu, aplicație software, test psihologic, opinie juridică la solicitarea unei autorități etc.). | Produs/serviciu aplicativ | 3 |

\* Punctajul acordat pentru I5.1, respectiv I5.2 se acordă o singură dată per doctorand, nefiind punctat pentru același doctorand în anii următori.